ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କ୍ରମାଗତ ପଞ୍ଚମ ଦିନରେ ଭାରତରେ 50 ହଜାରରୁ କମ୍ ନୂତନ ମାମଲା
● ଦେଶରେ ସକ୍ରିୟ କରୋନା ମାମଲା 4.9 ଲକ୍ଷରୁ କମ, ମୋଟ ପଜିଟିଭ୍ ମାମଲା 5.63%କୁ ହ୍ରାସ
କ୍ରମାଗତ ପଞ୍ଚମ ଦିନ ପାଇଁ ଦେଶରେ ଗତ 24 ଘଣ୍ଟାରେ ନୂଆ କରୋନା ମାମଲା 50 ହଜାରକୁ ଅତିକ୍ରମ କରିନାହିଁ । ଗତ 24 ଘଣ୍ଟା ମଧ୍ୟରେ ଦେଶରେ 47,905 ଜଣ କୋଭିଡ-19 ପଜିଟିଭ୍ ଭାବେ ଚିହ୍ନଟ ହୋଇଛନ୍ତି ।
କ୍ରମାଗତ 40 ଦିନରେ ଦୈନିକ ନୂଆ ପଜିଟିଭ୍ ମାମଲା ତୁଳନାରେ ଦୈନିକ ଅଧିକ ଆକ୍ରାନ୍ତ ସୁସ୍ଥ ହୋଇଛନ୍ତି । ଗତ 24 ଘଣ୍ଟା ମଧ୍ୟରେ ଦେଶରେ 52,718 ଜଣ ସୁସ୍ଥ ହୋଇଛନ୍ତି ।
ଏହି ଧାରା ଜାରି ଥିବାରୁ ଦେଶରେ ଏବେ ସକ୍ରିୟ ମାମଲା ହ୍ରାସ ପାଇ 4.98 ଲକ୍ଷରେ ରହିଛି । ଏହା ଦେଶର ମୋଟ କରୋନା ପଜିଟିଭ୍ ମାମଲାର 5.63% ହୋଇଥିବା ବେଳେ ଦେଶରେ ମୋଟ ସକ୍ରିୟ ମାମଲାର ସଂଖ୍ୟା 4,89,294, ଯାହାକି 5 ଲକ୍ଷରୁ ତଳେ ରହିଛି ।
ନୂଆ ପଜିଟିଭ୍ ମାମଲା ତୁଳନାରେ ଦୈନିକ ଅଧିକ ଆକ୍ରାନ୍ତ ସୁସ୍ଥ ହେଉଥିବାରୁ ସୁସ୍ଥତା ହାର ବୃଦ୍ଧି ପାଇଛି । ଏହା ଏବେ 92.89% ରହିଛି । ମୋଟ ସୁସ୍ଥଙ୍କ ସଂଖ୍ୟା 80,66,501 । ସୁସ୍ଥ ସଂଖ୍ୟା ଏବଂ ସକ୍ରିୟ ମାମଲା ମଧ୍ୟରେ ପାର୍ଥକ୍ୟ ବୃଦ୍ଧି ପାଇ 75,77,207ରେ ପହଞ୍ଚିଛି ।
ନୂଆ ସୁସ୍ଥଙ୍କ ମଧ୍ୟରୁ 78% ଆସିଛନ୍ତି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ । ମହାରାଷ୍ଟ୍ରରେ ଗୋଟିଏ ଦିନରେ ସର୍ବାଧିକ 9164 ଜଣ ସୁସ୍ଥ ହୋଇଛନ୍ତି । ଏହା ପଛକୁ ଦିଲ୍ଲୀରେ 7264 ଜଣ ଏବଂ କେରଳରେ 7252 ଜଣ ସୁସ୍ଥ ହୋଇଛନ୍ତି ।
ନୂଆ ପଜିଟିଭ୍ ମାମଲାରୁ 78% ଆସିଛି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ।
ଦିଲ୍ଲୀରେ ପୁଣି ଥରେ କରୋନା ସଂକ୍ରମଣ ବୃଦ୍ଧି ପରିଲକ୍ଷିତ ହୋଇଛି ଏବଂ ଏଠାରେ ଗୋଟିଏ ଦିନରେ ସର୍ବାଧିକ ନୂଆ 8593 ପଜିଟିଭ୍ ମାମଲା ଆସିଛି । ଏହା ପଛକୁ କେରଳରେ 7007 ଏବଂ ମହାରାଷ୍ଟ୍ରରେ 4907 ନୂଆ ମାମଲା ଆସିଛି ।
ଗତ 24 ଘଣ୍ଟା ମଧ୍ୟରେ ଦେଶରେ 550 ଜଣଙ୍କ ମୃତ୍ୟୁ ହୋଇଛି । ଆଜି ମୃତ୍ୟୁହାର ରହିଛି 1.48% ।
ନୂଆ ମୃତ୍ୟୁ ମଧ୍ୟରୁ 80% ହୋଇଛି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ । ମହାରାଷ୍ଟ୍ରରେ କେବଳ 22.7%, ଅର୍ଥାତ 125 ଜଣଙ୍କ ମୃତ୍ୟୁ ହୋଇଛି । ଏହା ପଛକୁ ଦିଲ୍ଲୀରେ 85 ଏବଂ ପଶ୍ଚିମବଙ୍ଗରେ 49 ମୃତ୍ୟୁ ହୋଇଛି ।
କୌଶଳ ବିକାଶ ଓ ଉଦ୍ୟମିତା ମନ୍ତ୍ରଣାଳୟ
ମେଟା ସହ ତିନି ବର୍ଷିଆ ‘ଶିକ୍ଷାରୁ ଉଦ୍ୟମିତା’ ଇନିସିଏଟିଭର ଶୁଭାରମ୍ଭ କଲେ କେନ୍ଦ୍ରମନ୍ତ୍ରୀ
ଭାରତକୁ ବିଶ୍ୱର ଦକ୍ଷତା ରାଜଧାନୀ କରିବା ସହ ଅମୃତ ପିଢିଙ୍କୁ ସଶକ୍ତ କରିବା ଦିଗରେ ନୂଆ ପଦକ୍ଷେପ- ଧର୍ମେନ୍ଦ୍ର ପ୍ରଧାନ
ଶିକ୍ଷା ମନ୍ତ୍ରଣାଳୟ, ଦକ୍ଷତା ବିକାଶ ଏବଂ ଉଦ୍ୟମିତା ମନ୍ତ୍ରଣାଳୟ ଓ ମେଟା ମଧ୍ୟରେ ତିନି ବର୍ଷ ପାଇଁ ସହଭାଗୀତା
ରାଷ୍ଟ୍ରୀୟ ଉଦ୍ୟମିତା ଏବଂ ଲଘୁ ବ୍ୟବସାୟ ସଂସ୍ଥା, ଅଖିଳ ଭାରତୀୟ ବୈଷୟିକ ପରିଷଦ ଏବଂ ସିବିଏସଇ ମଧ୍ୟରେ ତିନୋଟି ପୃଥକ ଲେଟର୍ ଅଫ୍ ଇଣ୍ଟେଣ୍ଟ ସ୍ୱାକ୍ଷର
ଛାତ୍ରଛାତ୍ରୀ, ଯୁବବର୍ଗ, ମାନବ ସମ୍ବଳ, ଲଘୁ ଉଦ୍ୟୋଗୀଙ୍କୁ ଭବିଷ୍ୟତର ପ୍ରଯୁକ୍ତିବିଦ୍ୟା ସହ ନିରନ୍ତର ଯୋଡିବ
ଆଗାମୀ ୩ ବର୍ଷରେ ମେଟା ଦ୍ୱାରା ୫ ଲକ୍ଷରୁ ଅଧିକ ଉଦ୍ୟମୀଙ୍କୁ ଡିଜିଟାଲ ମାର୍କେଟିଂ ଦକ୍ଷତା ପ୍ରଦାନ କରାଯିବ
ସହଯୋଗ ପାଇଁ କେନ୍ଦ୍ରମନ୍ତ୍ରୀଙ୍କୁ ଧନ୍ୟବାଦ ଜଣାଇଲେ ମେଟାର ଗ୍ଲୋବାଲ ଆଫେୟାର୍ସର ସଭାପତି ନିକ୍ କ୍ଲେଗ
ନୂଆଦିଲ୍ଲୀ ଠାରେ କେନ୍ଦ୍ର ଶିକ୍ଷା, ଦକ୍ଷତା ବିକାଶ ଓ ଉଦ୍ୟମିତା ମନ୍ତ୍ରୀ ଧର୍ମେନ୍ଦ୍ର ପ୍ରଧାନ ସୋମବାର ଶିକ୍ଷା ମନ୍ତ୍ରଣାଳୟ, ଦକ୍ଷତା ବିକାଶ ଏବଂ ଉଦ୍ୟମିତା ମନ୍ତ୍ରଣାଳୟ ଓ ଅଗ୍ରଣୀ ଟେକ୍ନୋଲୋଜି କମ୍ପାନୀ ମେଟା ମଧ୍ୟରେ ତିନି ବର୍ଷିଆ ସହଭାଗୀତା ‘ଶିକ୍ଷାରୁ ଉଦ୍ୟମିତା : ଏକ ପିଢିର ଛାତ୍ରଛାତ୍ରୀ, ଶିକ୍ଷକ ଏବଂ ଉଦ୍ୟମିତାଙ୍କୁ ସଶକ୍ତିକରଣ କରିବା ଇନିସିଏଟିଭକୁ ଲୋକାର୍ପଣ କରିଛନ୍ତି ।
ଏହି ଅବସରରେ ରାଷ୍ଟ୍ରୀୟ ଉଦ୍ୟମିତା ଏବଂ ଲଘୁ ବ୍ୟବସାୟ ସଂସ୍ଥା, ଅଖିଳ ଭାରତୀୟ ବୈଷୟିକ ପରିଷଦ ଏବଂ ସିବିଏସଇ ମଧ୍ୟରେ ତିନୋଟି ପୃଥକ ପୃଥକ ଲେଟର ଅଫ୍ ଇଣ୍ଟେଣ୍ଟ୍ ସ୍ୱାକ୍ଷର ହୋଇଛି । ଶ୍ରୀ ପ୍ରଧାନ କହିଛନ୍ତି ଯେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ଦୂରଦୃଷ୍ଟି ସମ୍ପନ୍ନ ଭାରତକୁ ବିଶ୍ୱର ଦକ୍ଷତା ରାଜଧାନୀ ପ୍ରସ୍ତୁତ କରିବା ସହ ଭାରତର ଅମୃତ ପିଢିଙ୍କୁ ସଶକ୍ତ କରିବାରେ ଆଉ ଏକ ନୂଆ ପଦକ୍ଷେପ । ‘ଶିକ୍ଷାରୁ ଉଦ୍ୟମିତା’ ଏକ ଗେମ ଚେଞ୍ଜର । ଏହା ଡିଜିଟାଲ କୌଶଳକୁ ତୃଣମୂଳ ସ୍ତର ପର୍ଯ୍ୟନ୍ତ ନେବ । ଭାରତରେ ଥିବା ପ୍ରତିଭା ଭଣ୍ଡାରର କ୍ଷମତା ବୃଦ୍ଧି କରିବ । ଛାତ୍ରଛାତ୍ରୀ, ଯୁବବର୍ଗ, ମାନବ ସମ୍ବଳ, ଲଘୁ ଉଦ୍ୟୋଗୀଙ୍କୁ ଭବିଷ୍ୟତର ପ୍ରଯୁକ୍ତିବିଦ୍ୟା ସହ ନିରନ୍ତର ଯୋଡି ରଖିବ । ଅମୃତ ପିଢିଙ୍କୁ ଆଗାମୀ ଭବିଷ୍ୟତର ସମସ୍ୟାର ସମାଧାନର ସୂତ୍ରଧର ହେବେ ଏବଂ ଉଦ୍ୟମୀ ଭାବରେ ପରିଣତ କରିବ ।
ଭାରତର ଡେମୋକ୍ରାସୀ, ଡେମୋଗ୍ରାଫି ଏବଂ ଡାଇଭରସିଟିକୁ ଟେକ୍ନୋଲୋଜି ସହ ଯୋଡା ହେବ । ଏହା ଦ୍ୱାରା ସମାଜରେ ପ୍ରଯୁକ୍ତିବିଦ୍ୟା ସମାନ ଭାବରେ କାମ କରିବ । ଜାତୀୟ ଶିକ୍ଷା ନୀତି ଆଧାରରେ ମେଟାର ଏନଆଇଇଏସବିୟୁଡି, ଏଆଇସିଟିଇ ସିବିଏସଇ ମଧ୍ୟରେ ସହଭାଗୀତା ଜନସାଧାରଣଙ୍କ ପାଇଁ ଡିଜିଟାଲ ସ୍କିଲିଂରେ ଅପାର ସମ୍ଭାବନା ତିଆରି କରିବ । ଲଘୁ ଉଦ୍ୟୋଗୀ ଏବଂ କ୍ଷୁଦ୍ର ବ୍ୟବସାୟୀଙ୍କୁ ମଧ୍ୟ ବଳ ଦେବ ।
ମେଟାର ଗ୍ଲୋବାଲ ଆଫେୟାର୍ସର ସଭାପତି ନିକ୍ କ୍ଲେଗ ମାନବସମ୍ବଳ ଦିଗରେ ଶିକ୍ଷା ଓ ଦକ୍ଷତା କ୍ଷେତ୍ରରେ କେନ୍ଦ୍ରମନ୍ତ୍ରୀ ଶ୍ରୀ ପ୍ରଧାନଙ୍କୁ ସହଯୋଗ ପାଇଁ ଧନ୍ୟବାଦ ଜଣାଇବା ସହ ସେ କହିଛନ୍ତି ଯେ ଭାରତ ପ୍ରତିଭା ତଥା ଦ୍ରୁତ ଗତିରେ ଡିଜିଟାଲ ଗ୍ରହଣୀୟତା ଉଭା ହେଉଥିବା ପ୍ରଯୁକ୍ତିବିଦ୍ୟାରେ ପୁଞ୍ଜିନିବେଶ କରିବା ପାଇଁ ଏକ ଅନୁକୂଳଯୁକ୍ତ ବାତାବରଣ ପ୍ରଦାନ କରିଛି ।
ଏନଆଇଇଏସବିୟୁଡିର ସହଭାଗୀତାରେ ଆଗାମୀ ୩ ବର୍ଷରେ ମେଟା ଦ୍ୱାରା ୫ ଲକ୍ଷରୁ ଅଧିକ ଉଦ୍ୟମୀଙ୍କୁ ଡିଜିଟାଲ ମାର୍କେଟିଂ ଦକ୍ଷତା ପ୍ରଦାନ କରାଯିବ । ପ୍ରାରମ୍ଭରେ ବର୍ତ୍ତମାନର ଉଦ୍ୟମୀଙ୍କୁ ମେଟା ପ୍ଲାଟଫର୍ମରେ ୭ଟି ଆଞ୍ଚଳିକ ଭାଷାରେ ଡିଜିଟାଲ ମାର୍କେଟିଂ ସ୍କିଲ୍ ପ୍ରଦାନ କରାଯିବ । ଏହି କାର୍ଯ୍ୟକ୍ରମରେ ଶିକ୍ଷା ରାଷ୍ଟ୍ର ମନ୍ତ୍ରୀ ଶ୍ରୀମତୀ ଅନ୍ନପୂର୍ଣ୍ଣା ଦେବୀ ଏବଂ ଦକ୍ଷତା ବିକାଶ ଓ ଉଦ୍ୟମିତା ମନ୍ତ୍ରୀ ରାଜୀବ ଚନ୍ଦ୍ରଶେଖର ଉପସ୍ଥିତ ଥିଲେ ।
RoM
(Visitor Counter : 48
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚୌରି ଚୌରା ଘଟଣାର ଶହେ ବର୍ଷ ପୂର୍ତ୍ତି ଅବସରରେ ପ୍ରଧାନମନ୍ତ୍ରୀ ସ୍ୱାଧୀନତା ସଂଗ୍ରାମର ନାୟକମାନଙ୍କୁ ମନେ ପକାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଚୌରି ଚୌରା ଘଟଣାର ଶହେ ବର୍ଷ ପୂରଣ ଅବସରରେ ଆମର ସ୍ୱାଧୀନତା ସଂଗ୍ରାମର ନାୟକମାନଙ୍କୁ ମନେ ପକାଇଛନ୍ତି । ଏହି ଘଟଣାର ଶତବାର୍ଷିକୀ ଉତ୍ସବ ଆରମ୍ଭ ହେବା ସମୟରେ ସେ ଗତ ବର୍ଷ ପ୍ରଦାନ କରିଥିବା ଭାଷଣ ମଧ୍ୟ ସେୟାର କରିଥିଲେ ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଆଜି ଆମେ ଚୌରି ଚୌରା ଘଟଣାର ଶହେ ବର୍ଷ ପାଳନ କରୁଛୁ । ଗତ ବର୍ଷ ଠାରୁ ଯେତେବେଳେ ଏହି ଘଟଣାର ଶତବାର୍ଷିକୀ ଉତ୍ସବ ଆରମ୍ଭ ହୋଇଥିଲା ସେତେବେଳେ ମୁଁ ମୋର ଅଭିଭାଷଣ ପ୍ରଦାନ କରିଥିଲି । ମୁଁ ଆମର ସ୍ୱାଧୀନତା ସଂଗ୍ରାମର ନାୟକମାନଙ୍କୁ ସ୍ମରଣ କରିବା ସହିତ ବିଭିନ୍ନ ବିଷୟ ଉପରେ କହିଥିଲି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କୁ ସାକ୍ଷାତ କରିଛନ୍ତି ହିମାଚଳ ପ୍ରଦେଶ ମୁଖ୍ୟମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଆଜି ନୂଆଦିଲ୍ଲୀ ଠାରେ ହିମାଚଳ ପ୍ରଦେଶର ମୁଖ୍ୟମନ୍ତ୍ରୀ ଜୟରାମ ଠାକୁର ସାକ୍ଷାତ କରିଛନ୍ତି ।
ପ୍ରଧାନମନ୍ତ୍ରୀ କାର୍ଯ୍ୟାଳୟ ଟୁଇଟ୍ କରିଛି;
“ଆଜି ସକାଳେ ହିମାଚଳ ପ୍ରଦେଶର ମୁଖ୍ୟମନ୍ତ୍ରୀ ଶ୍ରୀ ଜୟରାମ ଠାକୁର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି ।”
HS
(
ରାଷ୍ଟ୍ରପତିଙ୍କ ସଚିବାଳୟ
୨୦୨୧ ନିମନ୍ତେ ଜାତୀୟ ଫ୍ଲୋରେନ୍ସ ନାଇଟିଙ୍ଗଲ୍ ପୁରସ୍କାର ପ୍ରଦାନ କଲେ ରାଷ୍ଟ୍ରପତି
ଓଡିଶାର ତିନି ଜଣଙ୍କୁ ଜାତୀୟ ଫ୍ଲୋରେନ୍ସ ନାଇଟିଙ୍ଗଲ୍ ପୁରସ୍କାର
ଭାରତର ରାଷ୍ଟ୍ରପତି ଶ୍ରୀମତୀ ଦ୍ରୌପଦୀ ମୁର୍ମୁ ୨୦୨୧ ନିମନ୍ତେ ଆଜି  ନର୍ସିଂ ବୃତିଧାରୀଙ୍କୁ ରାଷ୍ଟ୍ରପତି ଭବନ ଠାରେ ଜାତୀୟ ଫ୍ଲୋରେନ୍ସ ନାଇଟିଙ୍ଗଲ୍ ପୁରସ୍କାର ପ୍ରଦାନ କରିଛନ୍ତି । ସାରା ଦେଶର ବିଭିନ୍ନ ରାଜ୍ୟ ତଥା କେନ୍ଦ୍ରଶାସିତ ଅଂଚଳ ଗୁଡିକରୁ ସମୁଦାୟ ୫୧ ଜଣଙ୍କୁ ଜାତୀୟ ଫ୍ଲୋରେନ୍ସ ନାଇଟିଙ୍ଗଲ୍ ପୁରସ୍କାର ପୁରସ୍କାରରେ କରାଯାଇଥିବା ବେଳେ ସେମାନଙ୍କ ମଧ୍ୟରୁ ୧୭ ଜଣ ହେଉଛନ୍ତି ଏଏନ୍ଏମ୍ , ୪ ଜଣ ଏଲ୍ଏଚ୍ଭି ଏବଂ ୩୦ ଜଣ ନର୍ସ । ଓଡିଶାର ନର୍ସ ଖୁଲଣା ବାରିକ ଓ ନର୍ସ ଶିବାନୀ ଦାସ ଏବଂ ଏଏନ୍ଏମ୍ ଦମୟନ୍ତୀ ରାଉତ ଏହି ପୁରସ୍କାରରେ ପୁରସ୍କୃତ ହୋଇଛନ୍ତି ।
ଏହି ଜାତୀୟ ଫ୍ଲୋରେନ୍ସ ନାଇଟିଙ୍ଗଲ୍ ପୁରସ୍କାର ୧୯୭୩ ମସିହାରେ ସମାଜ ପ୍ରତି ନର୍ସ ମାନଙ୍କର ଏବଂ ନର୍ସିଂ ବୃତିଧାରୀ ମାନଙ୍କର ପ୍ରଶଂସନୀୟ କାର୍ଯ୍ୟକୁ ସ୍ୱୀକୃତି ପ୍ରଦାନ କରିବା ଉଦ୍ଦେଶ୍ୟରେ ଭାରତ ସରକାରଙ୍କ ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟ ଦ୍ୱାରା ସ୍ଥାପିତ ହୋଇଥିଲା ।
ପୁରସ୍କୃତ ପେଶାଦାର ମାନଙ୍କର ତାଲିକାକୁ ଦେଖିବା ପାଇଁ ଏଠାରେ କ୍ଲିକ୍ କରନ୍ତୁ ।
Click here to see the List of awardees .
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୫ବର୍ଷ ପୂରଣ ହୋଇଥିବାରୁ ଜିଏସଟିକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜିଏସଟିକୁ ୫ବର୍ଷ ପୂରଣ ନେଇ ପ୍ରଶଂସା କରିବା ସହ କହିଛନ୍ତି ଯେ ଏହା ହେଉଛି ଏକ ପ୍ରମୁଖ ଟିକସ ସଂସ୍କାର ଯାହା "ସହଜ ବ୍ୟବସାୟ" କୁ ଆଗକୁ ବଢାଇଛି ଏବଂ "ଗୋଟିଏ ଦେଶ, ଗୋଟିଏ ଟିକସ" ଆଭିମୁଖ୍ୟକୁ ପୂରଣ କରିଛି ।
ମାଇଁଗଭ୍ର ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି;
“ଆମେ ୫ବର୍ଷ ପୂରଣ କରିଛୁ, ଏକ ପ୍ରମୁଖ ଟିକସ ସଂସ୍କାର ଯାହା ବ୍ୟବସାୟର ସହଜତାକୁ ଆଗକୁ ବଢାଇବା ଏବଂ ‘ଗୋଟିଏ ଦେଶ, ଗୋଟିଏ ଟକସ’ ଆଭିମୁଖ୍ୟକୁ ପୂରଣ କରିପାରିଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଷ୍ଟ୍ରପତି ର୍ନିବାଚନରେ ବିଜୟ ପାଇଁ ନବ ର୍ନିବାଚିତ ରାଷ୍ଟ୍ରପତି ୟୋନ୍ ସୁକ୍-ୟୋଲଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଷ୍ଟ୍ରପତି ର୍ନିବାଚନରେ ବିଜୟୀ ହୋଇଥିବାରୁ ନବ ନିର୍ବାଚିତ ରାଷ୍ଟ୍ରପତି ୟୋନ୍ ସୁକ୍-ୟୋଲଙ୍କୁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ରାଷ୍ଟ୍ରପତି ର୍ନିବାଚନରେ ତାଙ୍କ ବିଜୟ ପାଇଁ ମୁଁ ରାଷ୍ଟ୍ରପତି ୟୋନ୍ ସୁକ୍-ୟୋଲଙ୍କୁ ହାର୍ଦ୍ଦିକ ଅଭିନନ୍ଦନ ଜଣାଉଛି । ଭାରତ-କୋରିଆ ରଣନୀତିକ ଭାଗିଦାରୀକୁ ଆହୁରି ମଜବୁତ ଓ ବିସ୍ତାର କରିବାପାଇଁ ତାଙ୍କ ସହିତ କାମ କରିବାକୁ ଆଗ୍ରହୀ ଅଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆସୁରା ଅବସରରେ ହଜରତ ଇମାମ ହୁସେନ ଙ୍କ ବଳିଦାନକୁ ସ୍ମରଣ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସୁରା ଅବସରରେ ହଜରତ ଇମାନ ହୁସେନଙ୍କ ବଳିଦାନକୁ ସ୍ମରଣ କରିବା ସହ ସତ୍ୟ ପ୍ରତି ପ୍ରତିବଦ୍ଧତା ସହ ଅନ୍ୟାୟ ବିରୋଧରେ ଲଢେଇ ପାଇଁ ସେ ମନେ ରହିବେ ବୋଲି କହିଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ଆଜିର ଦିନ ହଜରତ ଇମାମ ହୁସେନ ଙ୍କ ବଳିଦାନକୁ ସ୍ମରଣ କରିବାର ଦିନ । ସତ୍ୟ ପ୍ରତି ପ୍ରତିବଦ୍ଧତା ସହ ଅନ୍ୟାୟ ବିରୋଧରେ ଲଢେଇ ପାଇଁ ସେ ସ୍ମରଣୀୟ ରହିବେ । ସମାନତା ଓ ଭାତୃଭାବକୁ ମଧ୍ୟ ସେ ବେଶ ଗୁରୁତ୍ୱ ପ୍ରଦାନ କରିଥିଲେ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡାକ୍ତର ଦିବସ ଅବସରରେ ସମଗ୍ର ଡାକ୍ତର ସମୁଦାୟକୁ ପ୍ରଧାନମନ୍ତ୍ରୀଙ୍କ କୃତଜ୍ଞତା
ଡାକ୍ତର ଦିବସ ଅବସରରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ସମଗ୍ର ଡାକ୍ତର ସମୁଦାୟଙ୍କୁ ଗଭୀର
କୃତଜ୍ଞତା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ଡାକ୍ତର ଦିବସରେ ମୁଁ ସମଗ୍ର ଡାକ୍ତର ସମୁଦାୟକୁ ଗଭୀର କୃତଜ୍ଞତା ଜଣାଉଛି । ଅତ୍ୟନ୍ତ ଗମ୍ଭୀର ସମକ୍ର ବି ଡାକ୍ତରମାନେ ସାହସ, ନିଃସ୍ୱାର୍ଥପରତା ଏବଂ ସ୍ଥିରତା ସର୍ବୋଚ୍ଚ ଉଦାହରଣ ଦେଇଛନ୍ତି । ସେମାନଙ୍କ ସମର୍ପଣ ଉପଚାରଠାରୁ ବି ଅଧିକ; ଏହା ଆମ ସମାଜକୁ ଆଶା ଏବଂ ଶକ୍ତି ଦେଇଥାଏ’ ।
SR
(
PIB Headquarters
ଚଳିତବର୍ଷ ଖରିଫ ଫସଲ ବୁଣାବୁଣି ଗତବର୍ଷ ତୁଳନାରେ 21.2 ଶତାଂଶ ଅଧିକ ହୋଇଛି
• ଜୁଲାଇ 17 ତାରିଖ ସୁଦ୍ଧା 691.86 ଲକ୍ଷ ହେକ୍ଟର ଜମିରେ ଚାଷକାର୍ଯ୍ୟ ସଂପୂର୍ଣ୍ଣ ହୋଇଥିବାବେଳେ ଗତବର୍ଷ ଏହି ସମୟରେ ଏହା ଥିଲା 570.86 ଲକ୍ଷ ହେକ୍ଟର
2020 ଜୁଲାଇ 16 ତାରିଖ ସୁଦ୍ଧା ଦେଶରେ 338.3 ମିଲିମିଟର ବାସ୍ତବ ବୃଷ୍ଟିପାତ ରେକର୍ଡ କରାଯାଇଛି । ଏହି ସମୟ ମଧ୍ୟରେ ଭାରତରେ ସ୍ୱାଭାବିକଭାବେ 308.4 ମିଲିମିଟର ବର୍ଷା ହୋଇଥାଏ । ଅନ୍ୟପକ୍ଷରେ କହିବାକୁ ଗଲେ ଏହି ସମୟ ମଧ୍ୟରେ ଦେଶରେ 10 ଶତାଂଶ ଅଧିକ ବୃଷ୍ଟିପାତ ଜୁନ୍ 1ରୁ ଜୁଲାଇ 16 ମଧ୍ୟରେ ହୋଇଛି । ଜୁଲାଇ 16 ତାରିଖର କେନ୍ଦ୍ରୀୟ ଜଳ ଆୟୋଗଙ୍କ ରିପୋର୍ଟ ଅନୁସାରେ ଦେଶର 123ଟି ଜଳଭଣ୍ଡାରରେ ଗତବର୍ଷ ତୁଳନାରେ 150 ଶତାଂଶ ଅଧିକ ଜଳ ମହଜୁଦ ରହିଛି । ଗତ 10 ବର୍ଷ ମଧ୍ୟରେ ଏହି ଭଣ୍ଡାରଣ ହାର 133 ଶତାଂଶ । 2020 ଜୁଲାଇ 17 ତାରିଖ ସୁଦ୍ଧା ଦେଶର 691.86 ଲକ୍ଷ ହେକ୍ଟର ଜମିରେ ଖରିଫ ଫସଲର ବୁଣାବୁଣି କାର୍ଯ୍ୟ ଶେଷ ହୋଇଛି । ଗତବର୍ଷ ଏହି ସମୟରେ 570.86 ଲକ୍ଷ ହେକ୍ଟର ଜମିରେ ବୁଣାବୁଣି ହୋଇଥିଲା । ଅତଏବ ଗତବର୍ଷ ତୁଳନାରେ ଏହି ସମୟ ମଧ୍ୟରେ ଦେଶର ଖରିଫ ବୁଣାବୁଣି କାର୍ଯ୍ୟ 21.20 ଶତାଂଶ ଅଧିକ ହୋଇଛି ।
ଖରିଫ ଫସଲ ବୁଣାବୁଣି ସଂପର୍କରେ ସବିଶେଷ ତଥ୍ୟ ନିମ୍ନମତେ ପ୍ରଦାନ କରାଯାଇଛି ।
- ଚଳିତବର୍ଷ ଏ ପର୍ଯ୍ୟନ୍ତ 168.47 ଲକ୍ଷ ହେକ୍ଟର ଜମିରେ ଧାନଚାଷ ହୋଇଥିବାବେଳେ ଗତବର୍ଷ ଏହି ପରିମାଣ ଥିଲା 142.06 ଲକ୍ଷ ହେକ୍ଟର । ଅତଏବ ଏ କ୍ଷେତ୍ରରେ 15.59 ପ୍ରତିଶତ ଅଧିକ ଜମିରେ ଧାନଚାଷ ହୋଇଛି ।
- ଡାଲି ଜାତୀୟ ଫସଲ କ୍ଷେତ୍ରରେ ଏଯାଏଁ 81.66 ଲକ୍ଷ ହେକ୍ଟର ଜମିରେ ବୁଣାବୁଣି ହୋଇଥିବାବେଳେ ଗତବର୍ଷ ଏହା ଥିଲା 61.70 ଲକ୍ଷ ହେକ୍ଟର । ଏ କ୍ଷେତ୍ରରେ 32.35 ଶତାଂଶ ଅଧିକ ଜମିରେ ଏହି ଫସଲ ଚାଷ ହୋଇଛି ।
- ମୋଟା ଶସ୍ୟ କ୍ଷେତ୍ରରେ ମଧ୍ୟ ଗତବର୍ଷ ତୁଳନାରେ ଏହି ସମୟ ମଧ୍ୟରେ ଅଧିକ ଫସଲ ଚାଷ କରାଯାଇଛି । ଏବର୍ଷ 115.60 ଲକ୍ଷ ହେକ୍ଟର ଜମିରେ ମୋଟା ଶସ୍ୟ ଚାଷ ହୋଇଥିବାବେଳେ ଗତବର୍ଷ ଏହା ଥିଲା 103.00 ଲକ୍ଷ ହେକ୍ଟର । ଅର୍ଥାତ୍ ଚଳିତବର୍ଷ 12.23 ଶତାଂଶ ଅଧିକ ଜମିରେ ଏହି ଚାଷ ହୋଇଛି ।
- ତୈଳବୀଜ କ୍ଷେତ୍ରରେ ଏବର୍ଷ ଗତବର୍ଷ ତୁଳନାରେ 40.75 ଶତାଂଶ ଅଧିକ ଜମିରେ ଫସଲ ଲାଗିଛି । ଗତବର୍ଷ ଏହା 110.09 ଲକ୍ଷ ହେକ୍ଟର ଥିବାବେଳେ ଏବର୍ଷ ତାହା 154.95 ଲକ୍ଷ ହେକ୍ଟରରେ ପହଞ୍ଚିଛି ।
- ଆଖୁଚାଷ କ୍ଷେତ୍ରରେ ମଧ୍ୟ ଏଥର ଗତବର୍ଷ ଅପେକ୍ଷା 0.92 ପ୍ରତିଶତ ଅଧିକ ଜମିରେ ଫସଲ ଲଗାଯାଇଛି । ଗତବର୍ଷ ଏହା 50.82 ଲକ୍ଷ ହେକ୍ଟରରେ ହୋଇଥିବାବେଳେ ଏଥର 51.29 ଲକ୍ଷ ହେକ୍ଟରରେ ଚାଷ କରାଯାଇଛି ।
- ଙ୍କ କପାଚାଷ କ୍ଷେତ୍ରରେ ମଧ୍ୟ ଏବର୍ଷ 17.28 ଶତାଂଶ ଅଧିକ ଜମିରେ ଫସଲ ହୋଇଛି । ଗତବର୍ଷ ଏହା 96.35 ଲକ୍ଷ ହେକ୍ଟର ଥିବାବେଳେ ଏଥର ତାହା 113.01 ଲକ୍ଷ ହେକ୍ଟରରେ ପହଞ୍ଚିଛି ।
- ଗତବର୍ଷ ଦେଶରେ ଏହି ସମୟରେ 6.84 ଲକ୍ଷ ହେକ୍ଟର ଜମିରେ ଝୋଟ ଓ ମେସ୍ତା ଚାଷ କରାଯାଇଥିଲା । ଏବର୍ଷ ସେଥିରେ 0.70 ଶତାଂଶ ବୃଦ୍ଧି ଘଟି ଏହା 6.88 ଲକ୍ଷ ହେକ୍ଟରରେ ପହଞ୍ଚିଛି ।
ଅତଏବ ଅଦ୍ୟାବଧି ଖରିଫ ଫସଲ ବୁଣାବୁଣି କ୍ଷେତ୍ରରେ କରୋନା ମହାମାରୀର କୌଣସି ପ୍ରଭାବ ପଡିନାହିଁ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ କରୋନାରୁ ସୁସ୍ଥତା ହାର 97%, ବିଶ୍ୱରେ ଅନ୍ୟତମ ସର୍ବାଧିକ
31 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ସକ୍ରିୟ କରୋନା ରୋଗୀଙ୍କ ସଂଖ୍ୟା 5000 ରୁ କମ୍ ରହିଛି
ଦେଶରେ 23.5 ଲକ୍ଷରୁ ଅଧିକ ହିତାଧିକାରୀଙ୍କ ଟିକାକରଣ କରାଯାଇଛି
ଦେଶରେ କରୋନାରୁ ସୁସ୍ଥଙ୍କ ସଂଖଖ୍ୟା କ୍ରମାଗତ ବୃଦ୍ଧି ପାଉଥିବାରୁ ଦେଶରେ ସୁସ୍ଥତା ହାର ୯୭% ପାଖାପାଖି ରହିଛି । ଭାରତର ସୁସ୍ଥତା ହାର ଏବେ ବିଶ୍ୱରେ ଅନ୍ୟତମ ସର୍ବାଧିକ ରହିଛି ।
୧,୦୩,୭୩,୬୦୬ ଜଣ ଏ ପର୍ଯର୍୍ୟନ୍ତ ସୁସ୍ଥ ହୋଇଛନ୍ତି । ବିଗତ ୨୪ ଘଣ୍ଟା ମଧ୍ୟରେ ୧୪,୩୦୧ ଜଣ ଆକ୍ରାନ୍ତ ସୁସ୍ଥ ହୋଇ ଘରକୁ ଫେରିଛନ୍ତି ।
ଭାରତରେ ମୋଟ ସକ୍ରିୟ କରୋନା ମାମଲା ୧.୭୫ ଲକ୍ଷ କୁ ହ୍ରାସ ପାଇଛି । ଭାରତର ମୋଟ କରୋନା ପଜିଟିଭ୍ ମାମଲାର ମାତ୍ର ୧.୬୨% ରହିଛି ସକ୍ରିୟ ମାମଲା ।
ଜାତୀୟ ଧାରାକୁ ବଜାୟ ରଖି ସକ୍ରିୟ କରୋନା ମାମଲାରେ ହ୍ରାସ ଜାରି ଥିବାରୁ ୩୧ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ଏବେ ସକ୍ରିୟ କରୋନା ମାମଲା ୫୦୦୦ ରୁ କମ୍ ରହିଛି ।
ମୋଟ ସକ୍ର୍ରିୟ ମାମଲା ମଧ୍ୟରୁ ୭୮% ଅଛନ୍ତି, ପାଞ୍ଚଟି ରାଜ୍ୟ; ;କରଳ, ମହାରାଷ୍ଟ୍ର, ଉତ୍ତର ପ୍ରଦେଶ, କର୍ଣ୍ଣାଟକ ଏବଂ ପଶ୍ଚିମବଙ୍ଗରେ ।
୨୦୨୧ ଜାନୁଆରୀ ୨୮ ତାରିଖ ସକାଳ ୭ ଟା ୩୦ ମିନିଟ ସୁଦ୍ଧା ଦେଶବ୍ୟାପୀ ୨୩.୫ ଲକ୍ଷ  ଜଣଙ୍କ ଟିକାକରଣ କରାଯାଇଛି ।
ବିଗତ ୨୪ ଘଣ୍ଟା ମଧ୍ୟରେ ୬,୧୦୨ ସେସନେରେ ୩,୨୬,୪୦୯ ଜଣଙ୍କ ଟିକାକରଣ କରାଯାଇଛି । ଏ ପର୍ଯ୍ୟନ୍ତ ମୋଟ ୪୨,୬୭୪ ସେସନ୍ ହୋଇଛି ।
କ୍ର.ନଂ. ରାଜ୍ୟ/କେନ୍ଦ୍ରଶାସିତ ଅଞ୍ଚଳ ଟିକାକରଣ ହୋଇଛନ୍ତି
୧. ଆଣ୍ଡାମାନ ଓ ନିକୋବର ଦ୍ୱୀପ ୨୩୮୫
୨. ଆନ୍ଧ୍ର ପ୍ରଦେଶ ୧,୬୩,୭୨୭
୩. ଅରୁଣାଚଳ ପ୍ରଦେଶ ୭,୩୦୭
୪. ଆସାମ ୧୯,୯୪୫
୫. ବିହାର ୮୯,୦୭୪
୬. ଚଣ୍ଡିଗଡ଼ ୨,୩୫୫
୭. ଛତିଶଗଡ଼ ୫୧,୬୪୭
୮. ଦାଦ୍ରା ଓ ନଗର ହାବେଳି ୩୪୫
୯. ଦାମନ ଏବଂ ଡିଉ ୩୨୦
୧୦. ଦିଲ୍ଲୀ ୩୯,୭୬୪
୧୧. ଗୋଆ ୨,୩୧୧
୧୨. ଗୁଜରାଟ ୯୪, ୫୨୪
୧୩. ହରିଆନା ୧,୦୯,୭୮୨
୧୪. ହିମାଚଳ ପ୍ରଦେଶ ୧୪,୦୫୪
୧୫. ଜମ୍ମୁ ଏବଂ କାଶ୍ମୀର ୧୬,୩୩୧
୧୬. ଝାଡ଼ଖଣ୍ଡ ୨୪,୦୨୦
୧୭. କର୍ଣ୍ଣାଟକ ୨,୬୭,୮୧୧
୧୮. କେରଳ ୮୨,୯୭୦
୧୯. ଲଦାଖ ୮୧୮
୨୦. ଲାକ୍ଷାଦ୍ୱୀପ ୭୪୬
୨୧. ମଧ୍ୟପ୍ରଦେଶ ୧,୩୧,୬୭୯
୨୨. ମହାରାଷ୍ଟ୍ର ୧,୭୯,୫୦୯
୨୩. ମଣିପୁର ୨,୮୫୫
୨୪. ମେଘାଳୟ ୩,୨୪୯
୨୫. ମିଜୋରାମ ୬,୧୪୨
୨୬. ନାଗାଲାଣ୍ଡ ୩,୯୭୩
୨୭. ଓଡ଼ିଶା ୧,୭୮,୨୨୭
୨୮. ପୁଡୁଚେରୀ ୧,୮୧୩
୨୯. ପଞ୍ଜାବ ୪୪,୭୦୮
୩୦. ରାଜସ୍ଥାନ ୨,୩୭,୧୩୭
୩୧. ସିକିମ ୧,୩୨୦
୩୨. ତାମିଲନାଡ଼ୁ ୮୨,୦୩୯
୩୩. ତେଲଙ୍ଗାନା ୧,୩୦,୪୨୫
୩୪. ତ୍ରିପୁରା ୧୯,୬୯୮
୩୫. ଉତ୍ତର ପ୍ରଦେଶ ୧,୨୩,୭୬୧
୩୬. ଉତ୍ତରାଖଣ୍ଡ ୧୪,୬୯୦
୩୭. ପଶ୍ଚିମବଙ୍ଗ ୧,୫୮,୧୯୩
୩୮. ଅନ୍ୟାନ୍ୟ ୪୬,୩୨୫
ମୋଟ ୨୩,୫୫,୯୭୯
ନୂଆ ସୁସ୍ଥଙ୍କ ମଧ୍ୟରୁ ୭୭.୮୪% ଆସିଛି ୭ ରାଜ୍ୟ/କେନ୍ଦ୍ର୍ରଶାସିତ ଅଞ୍ଚଳରୁ ।
କେରଳରେ ଗୋଟିଏ ଦିନରେ ସର୍ବାଧିକ ୫୦୦୬ ଜଣ ସୁସ୍ଥ ହୋଇଛନ୍ତି । ଏହା ପଛକୁ ବିଗତ ୨୪ ଘଣ୍ଟାରେ ମହାରାଷ୍ଟ୍ରରେ ୨୫୫୬ ଏବଂ କର୍ଣ୍ଣାଟକେରେ ୯୪୪ ଜଣ ସୁସ୍ଥ ହୋଇଛନ୍ତି ।
ବିଗତ ୨୪ ଘଣ୍ଟା ମଧ୍ୟରେ ଦେଶରେ ମୋଟ ୧୧,୬୬୬ ନୂଆ କରୋନା ମାମଲା ଆସିଛି । ଏଥିରୁ ୮୧.୯୬% ଆସିଛି ୬ ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ।
କେରଳରେ ଗୋଟିଏ ଦିନରେ ସର୍ବାଧିକ ୫୬୫୯ ଜଣ ନୂଆ କରୋନା ଆକ୍ରାନ୍ତ ଚିହ୍ନଟ ହୋଇଛନ୍ତି । ଏହା ପଛକୁ ମହାରାଷ୍ଟ୍ରରେ ୨୧୭୧ ଏବଂ ତାମିଲନାଡ଼ୁରେ ୫୧୨ ଜଣ ଚିହ୍ନଟ ହୋଇଛନ୍ତି ।
ବିଗତ ୨୪ ଘଣ୍ଟା ମଧ୍ୟରେ ଦେଶରେ ୧୨୩ ଜଣଙ୍କ ମୃତୁ୍ୟ ହୋଇଛି ।
ଏଥିରୁ ୭୫.୬୧% ମୃତୁ୍ୟ କେବଳ ହୋଇଛି ୭ ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ । ମହାରାଷ୍ଟ୍ରରେ ସର୍ବାଧିକ ୩୨ ଜଣଙ୍କ ମୃତୁ୍ୟ ହୋଇଛି । ଏହା ପଛକୁ କେରଳରେ ୨୦ ଜଣ ଏବଂ ପଞ୍ଜାବରେ ୧୦ ଜଣଙ୍କ ମୃତୁ୍ୟ ହୋଇଛି ।
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
ନିଉ ଗ୍ରୀନ୍ଫିଲ୍ଡ ବିମାନ ବନ୍ଦର ବିକାଶକୁ କ୍ୟାବିନେଟ୍ ମଞ୍ଜୁରୀ
ଅହମ୍ମଦାବାଦ ସ୍ଥିତ ନିଉ ଗ୍ରୀନ୍ଫିଲ୍ଡ ବିମାନ ବନ୍ଦର, ଧୋଲେରାର ବିକାଶକୁ କ୍ୟାବିନେଟ୍ କମିଟି ମଞ୍ଜୁରୀ ପ୍ରଦାନ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅର୍ଥନୈତିକ ବ୍ୟାପାର ସମ୍ବନ୍ଧୀୟ କ୍ୟାବିନେଟ୍ କମିଟି ଗୁଜରାଟର ଧୋଲେରା ଠାରେ ୧୩୫୦ କୋଟି ଟଙ୍କା ବ୍ୟୟରେ ନିୟୁ ଗ୍ରିନ୍ ଫିଲ୍ଫ ବିମାନ ବନ୍ଦରର ୪୮ ମାସ ଭିତରେ ସମ୍ପୂର୍ଣ୍ଣ ହେବାକୁ ଥିବା ପ୍ରଥମ ପର୍ଯ୍ୟାୟ ବିକାଶ ପ୍ରସ୍ତାବକୁ ମଞ୍ଜୁରୀ ପ୍ରଦାନ କରିଛନ୍ତି । ପ୍ରକଳ୍ପଟି ଧୋଲେରା ଆନ୍ତର୍ଜାତିକ କମ୍ପାନୀ ଲିମିଟେଡ୍  ଦ୍ୱାରା କାର୍ଯ୍ୟାନ୍ୱୟନ କରା ଯାଉଛି, ଯାହା ୫୧ : ୩୩: ୧୬ ଅଂଶଧନ ଅନୁପାତରେ ଭାରତ ସରକାରଙ୍କ ବିମାନ ବନ୍ଦର ପ୍ରାଧିକରଣ , ଗୁଜରାଟ ସରକାର  ଏବଂ ରାଷ୍ଟ୍ରୀୟ ଔଦ୍ୟୋଗିକ କରିଡର ବିକାଶ ଏବଂ କାର୍ଯ୍ୟାନ୍ୱୟନ ଟ୍ରଷ୍ଟ କୁ ନେଇ ଗଠିତ ଏକ ମିଳିତ ଉଦ୍ୟୋଗ କମ୍ପାନୀ ଅଟେ ।
ଧୋଲେରା ବିମାନ ବନ୍ଦର ଧୋଲେରା ବିଶେଷ ପୁଞ୍ଜି ନିବେଶ ଅଂଚଳ ରୁ ଯାତ୍ରୀ ଏବଂ ମାଲ୍ ପରିବହନ ଲାଭ କରିବାକୁ ଯାଉଛି ଏବଂ ଏହା ଔଦ୍ୟୋଗିକ ଅଂଚଳର ଏକ ପ୍ରମୁଖ ମାଲ୍ ପରିବାହୀ କେନ୍ଦ୍ର ଭାବରେ ସେବା ଯୋଗାଇବା ଆଶା କରା ଯାଉଛି । ଏହି ବିମାନ ବନ୍ଦର ମଧ୍ୟ ନିକଟବର୍ତୀ ଅଂଚଳ ଏବଂ ଅହମ୍ମଦାବାଦକୁ ଏକ ଦ୍ୱିତୀୟ ବିମାନ ବନ୍ଦର ଭାବରେ ସେବା ପ୍ରଦାନ କରିବ ।
ଧୋଲେରା ସ୍ଥିତ ନିଉ ଗ୍ରୀନ୍ଫିଲ୍ଡ ବିମାନ ବନ୍ଦର ଅହମ୍ମଦାବାଦ ବିମାନ ବନ୍ଦର ଠାରୁ ୮୦ କିଲୋମିଟର ଆକାଶୀୟ ଦୂରତାରେ ଅବସ୍ଥିତ । ଏହି ବିମାନ ବନ୍ଦରଟି ୨୦୨୫ -୨୬ ଠାରୁ କାର୍ଯ୍ୟକ୍ଷମ ହେବାକୁ ଯୋଜନା କରା ଯାଇଛି ଏବଂ ବାର୍ଷିକ ୩ ଲକ୍ଷ ପ୍ରାରମ୍ଭିକ ଯାତ୍ରୀ ପରିବହନ ଠାରୁ ଆରମ୍ଭ କରି ଆଗାମୀ ୨୦ ବର୍ଷ ଭିତରେ ବାର୍ଷିକ ଏହା୨୩ ଲକ୍ଷକୁ ବୃଦ୍ଧି ପାଇବା ଆଶା କରା ଯାଉଛି । ବାର୍ଷିକ ମାଲ୍ ପରିବହନ ୨୦୨୫ -୨୬ରେ ୨୦,୦୦୦ଟନ୍ରୁ ଆରମ୍ଭ ହୋଇ ଆଗାମୀ ୨୦ ବର୍ଷ ମଧ୍ୟରେ ୨,୭୩,୦୦୦ ଟନ୍କୁ ବୃଦ୍ଧି ପାଇବ ବୋଲି ଅଟକଳ କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଫଗାନିସ୍ତାନରେ ଭୂମିକମ୍ପରେ ଜୀବନହାନି ପାଇଁ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଫଗାନିସ୍ତାନରେ ହୋଇଥିବା ଭୂମିକମ୍ପରେ ମୃତାହତଙ୍କ ପାଇଁ ସମବେଦନା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି
“ଆଜି ଆଫଗାନିସ୍ତାନରେ ଘଟିଥିବା ଭୟଙ୍କର ଭୂମିକମ୍ପ ଖବରକୁ ନେଇ ମୁଁ ଅତ୍ୟନ୍ତ ଦୁଃଖିତ । ବହୁମୂଲ୍ୟ ଜୀବନ ହାନି ପାଇଁ ମୋର ଗଭୀର ସମବେଦନା ।
ଭାରତ ଆଫଗାନିସ୍ତାନର ଲୋକମାନଙ୍କ ନିକଟରେ ସେମାନଙ୍କର କଠିନ ସମୟରେ ଛିଡ଼ା ହୋଇଛି ଏବଂ ଯଥା ଶୀଘ୍ର ସମସ୍ତ ବିପର୍ଯ୍ୟୟ ମୁକାବିଲା ପାଇଁ ସାମଗ୍ରୀ ଯୋଗାଇବାକୁ ପ୍ରସ୍ତୁତ ଅଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତିରୁଭଲ୍ଲୁଭର ଦିବସ ଅବସରରେ ତିରୁଭଲ୍ଲୁଭରଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତିରୁଭଲ୍ଲୁଭର ଦିବସ ଅବସରରେ ତିରୁଭଲ୍ଲୁଭରଙ୍କୁ ଶ୍ରଦ୍ଧାଞ୍ଜଳି ଜଣାଇଛନ୍ତି ଓ ତାଙ୍କ ମହତ ଚିନ୍ତନକୁ ସ୍ମରଣ କରିଛନ୍ତି । ଯୁବପୀଢିଙ୍କୁ କୁରଲ ପଢିବା ପାଇଁ ପ୍ରଧାନମନ୍ତ୍ରୀ ଆହ୍ୱାନ ଦେଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ତିରୁଭଲ୍ଲୁଭର ଦିବସ ଅବସରରେ ତିରୁଭଲ୍ଲୁଭରଙ୍କୁ ଶ୍ରଦ୍ଧାଞ୍ଜଳି ଜଣାଉଛି ଓ ତାଙ୍କ ମହତ ଚିନ୍ତନକୁ ସ୍ମରଣ କରୁଛି । ପ୍ରକୃତିର ବିବିଧତା ମଧ୍ୟରେ ତାହା ବିଭିନ୍ନ ବର୍ଗର ଲୋକଙ୍କ ପାଇଁ ପ୍ରେରଣାର ମହାନ ସ୍ରୋତ । ଯୁବପୀଢିଙ୍କୁ କୁରଲ ପଢିବା ପାଇଁ ଆହ୍ୱାନ ଦେଉଛି ।”
SR
(
ବେସାମରିକ ବିମାନ ଚଳାଚଳ ମନ୍ତ୍ରଣାଳୟ
ଡକ୍ଟର ଜିତେନ୍ଦ୍ର ସିଂହ ଷ୍ଟାର୍ଟଅପ୍ସର ପ୍ରଗତି ଉପରେ ଦୃଷ୍ଟିଦେବାକୁ ଯାନ୍ତ୍ରିକ ପ୍ରସ୍ତାବ ରଖିଛନ୍ତି
ମୋଦି ସରକାରଙ୍କ ଚିନ୍ତାଧାରା ଏବଂ ଉଦ୍ଭାବନକୁ ବିକଶିତ କରିବା ଏବଂ ବଜାୟ ରଖିବା ପାଇଁ ସମସ୍ତ ବୈଷୟିକ ସହାୟତା ଏବଂ ଆର୍ଥିକ ସହାୟତା ପ୍ରଦାନ କରୁଛନ୍ତି
କେନ୍ଦ୍ରମନ୍ତ୍ରୀ ଡ. ଜିତେନ୍ଦ୍ର ସିଂହ ବିଜ୍ଞାନ ମନ୍ତ୍ରଣାଳୟ ଏବଂ ବିଭାଗଗୁଡ଼ିକର ଏକ ଉଚ୍ଚସ୍ତରୀୟ ମିଳିତ ବୈଠକରେ ଅଧ୍ୟକ୍ଷତା କରିଛନ୍ତି
କେନ୍ଦ୍ର ରାଜ୍ୟ ମନ୍ତ୍ରୀ  ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା; ପିଏମଓ, କାର୍ମିକ, ଜନ ଅଭିଯୋଗ, ପେନସନ, ପରମାଣୁ ଶକ୍ତି ଏବଂ ମହାକାଶ ରାଜ୍ୟ ମନ୍ତ୍ରୀ ଡକ୍ଟର ଜିତେନ୍ଦ୍ର ସିଂହ ଆଜି କହିଛନ୍ତି ଯେ ଷ୍ଟାର୍ଟଅପ୍ସର ଅଗ୍ରଗତି ଉପରେ ଦୃଷ୍ଟି ରଖିବା ପାଇଁ ଯନ୍ତ୍ର ସ୍ଥାପନା କରାଯିବାର ଆବଶ୍ୟକତା ରହିଛି, କାରଣ ସେମାନଙ୍କ ସଂଖ୍ୟା ଏକ ଲକ୍ଷରୁ ଅଧିକ ହୋଇଯାଇଛି ।
“ଏମିତି ଏକ ଯନ୍ତ୍ର ବିକଶିତ କରାଯିବାକୁ ଆବଶ୍ୟକତା ରହିଛି, ଯାହା ଏହି ଷ୍ଟାର୍ଟଅପ୍ସର ବିକାଶ ଉପରେ ନିଖୁଣ ଭାବରେ ଦୃଷ୍ଟି ରଖିବ । ଦେଖିବ ଯେ ତାକୁ କିପରି ତିଆରି କରାଯିବ ଯାହାକି ଏହା ସୁନିଶ୍ଚିତ ହେବ ଯେପରି ତାହା ହଜି ନ ଯିବ, ବିଶେଷ କରି ଷ୍ଟାର୍ଟଅପ ଯାହାକୁ ସରକାରଙ୍କ ପକ୍ଷରୁ ବୈଷୟିକ ଏବଂ ଆର୍ଥିକ ସହାୟତା ପାଇଛନ୍ତି, ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା, ବାୟୋ ଟେକ୍ନୋଲୋଜି, ସିଆଇଏସଆର, ପୃଥିବୀ ବିଜ୍ଞାନ ଏବଂ ପରମାଣୁ ଶକ୍ତି ସହିତ ବିଭିନ୍ନ ବିଜ୍ଞାନ ମନ୍ତ୍ରଣାଳୟ ଏବଂ ବିଭାଗର ଏକ ଉଚ୍ଚସ୍ତରୀୟ ମିଳିତ ବୈଠକରେ ଅଧ୍ୟକ୍ଷତା କରି ମନ୍ତ୍ରୀ କହିଛନ୍ତି ।
ଡକ୍ଟର ଜିତେନ୍ଦ୍ର ସିଂହ କିଛି ସମୟ ପୂର୍ବରୁ ଇଚ୍ଛା ପ୍ରକାଶ କରିଥିଲେ ଯେ ନିତି ଆୟୋଗଙ୍କ ସହଯୋଗରେ ଏକ ଉପସ୍ଥାପନା ପ୍ରସ୍ତୁତ କରାଯାଉ, ଯେଉଁଥିରେ ସେହି କାରଣଗୁଡ଼ିକୁ ଚିହ୍ନଟ କରାଯାଉ ଯାହା ସମ୍ଭବତଃ କିଛି ଷ୍ଟାର୍ଟଅପ ପାଇଁ ପ୍ରତିବନ୍ଧକ ହୋଇପାରେ । ସେହି ଅନୁଯାୟୀ, ଆଜିର ବେହଠକରେ ନିତି ଆୟୋଗର ଡକ୍ଟର ଚିନ୍ତନ ବୈଷ୍ଣବଙ୍କ ଦ୍ୱାରା ଏକ ଉପସ୍ଥାପନା କରାଯାଇଥିଲା ।
ଉପସ୍ଥାପନାରେ ଏହା ଆକଳନ କରାଯାଇଥିଲା ଯେ ନବସୃଜନର ଅଭାବ, କୁଶଳୀ ଶ୍ରମିକର ଅଭାବ କିମ୍ବା ଅର୍ଥର ଅଭାବ କେତେକ ଷ୍ଟାଟଅପ୍ସର ସ୍ଥାୟୀତ୍ୱ ଉପରେ ପ୍ରତିକୂଳ ପ୍ରଭାବ ପକାଇବାର ପ୍ରମୁଖ କାରଣ ହୋଇପାରେ । ସମସ୍ତ କ୍ଷେତ୍ରଗୁଡ଼ିକର ପ୍ରଭାବଶାଳୀ ମନିଟରିଂ ପାଇଁ ଷ୍ଟାର୍ଟଅପ୍ସଗୁଡ଼ିକୁ “ୟୁନିକ ଆଇଡି” ଦ୍ୱାରା ଚିହ୍ନଟ କରାଯାଇ ପାରିବ କି ନାହିଁ ତାହାର ମୂଲ୍ୟାଙ୍କନ ପାଇଁ ଏକ ଅଭ୍ୟାସ କରାଯାଇ ପାରିବ ବୋଲି ମନ୍ତ୍ରୀ ପ୍ରସ୍ତାବ ଦେଇଥିଲେ ।
ଡକ୍ଟର ଜିତେନ୍ଦ୍ର ସିଂହ କହିଛନ୍ତି, ଏହା ହେଉଛି ନବସୃଜନ ଏବଂ ଚିନ୍ତାଧାରାର ଯୁଗ । ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଧୀନରେ, ସରକାର ଚିନ୍ତାଧାରା ଏବଂ ନବାଚାରକୁ ବମାଇବା ତଥା ବଞ୍ଚାଇବା ପାଇଁ ସମସ୍ତ ପ୍ରକାରର ବୈଷୟିକ ତଥା ଆର୍ଥିକ ସହାୟତା ପ୍ରଦାନ କରୁଛନ୍ତି । ଫଳସ୍ୱରୂପ ଏକ ଲକ୍ଷରୁ ଅଧିକ ଷ୍ଟାର୍ଟଅପ ଏବଂ ୧୦୦ରୁ ଅଧିକ ୟୁନିକର୍ଣ୍ଣ ସହିତ ଭାରତ ଅଗ୍ରଣୀ ଷ୍ଟାର୍ଟଅପ ଇକୋସିଷ୍ଟମ ଭାବରେ ଉଭା ହୋଇଛି । ଏବଂ ସ୍ଥିରତାର ରଣନୀତି କରିବାର ସମୟ ଆସିଛି ବୋଲି ସେ କହିଛନ୍ତି ।
ଏହି ବୈଠକ ବିଜ୍ଞାନ ସଚିବମାନଙ୍କର ମାସିକ ସମୀକ୍ଷା ବୈଠକର ଏକ ଅଂଶ ଭାବରେ ଆୟୋଜିତ ହୋଇଥିଲା, ଯାହା ଡ. ଜିତେନ୍ଦ୍ର ସିଂହଙ୍କ ଦ୍ୱାରା ଆରମ୍ଭ କରାଯାଇଥିଲା । ଯାହାକି ବିଭିନ୍ନ ବୈଜ୍ଞାନିକ ଧାରଣାଗୁଡ଼ିକ ମଧ୍ୟରେ ସିଲୋସକୁ ଭାଙ୍ଗିବା ଏବଂ ଏକ ସକାରାତ୍ମକ ଏକୀକୃତ ଦୃଷ୍ଟିକୋଣକୁ ବିକଶିତ କରାଯାଇ ପାରିବ ।
ବୈଠକରେ ଭାରତ ସରକାରଙ୍କ ପ୍ରଧାନ ବୈଜ୍ଞାନିକ ପରାମର୍ଶଦାତା ପ୍ରଫେସର ଅଜୟ କୁମାର ସୁବ୍ ଏବଂ ଅଟଳ ଇନୋଭେସନ ମିଶନର ସିଇଓ ଡକ୍ଟର ଚିନ୍ତନ ବୈଷ୍ଣବ ସମ୍ବୋଧିତ କରିଛନ୍ତି ।
ସଚିବ, ଡିଏସଆଇଆର ଏବଂ ମହାନିର୍ଦେଶକ, ସିଆଇଏସଆର, ଡକ୍ଟର ଏନ. କଲାଇସେଲଭି; ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା ବିଭାଗର ସଚିବ ଡକ୍ଟର ଶୀଭାରୀ ଚନ୍ଦ୍ରଶେଖର; ସଚିବ, ଡିବିଟି, ଡ. ରାଜେଶ ଗୋଖଲେ; ସଚିବ , ଡକ୍ଟର ଏମ. ରବିଚନ୍ଦ୍ରନ; ଏବଂ ଅଧ୍ୟକ୍ଷ, ଏଇସି ଏବଂ ସଚିବ, ଡିଏଏଫ, ଡ. ଏ. କେ. ମୋହିନୀ ଆଲୋଚନାରେ ଅଂଶଗ୍ରହଣ କରିଥିଲେ । ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା, ଜୈବ ପ୍ରଯୁକ୍ତି ବିଦ୍ୟା, ସିଆଇଏସଆର, ପୃଥିବୀ ବିଜ୍ଞାନ ଏବଂ ପରମାଣୁ ଶକ୍ତି ସହିତ ବିଜ୍ଞାନ ମନ୍ତ୍ରଣାଳୟ ଏବଂ ବିଭାଗଗୁଡ଼ିକର ବରିଷ୍ଠ ଅଧିକାରୀମାନେ ମଧ୍ୟ ଉପସ୍ଥିତ ଥିଲେ ।
NS/MB
(Visitor Counter : 40
କ୍ୟାବିନେଟ
ସେବି – ଏଫ୍ଆର୍ସି, ମଙ୍ଗୋଲିଆ ମଧ୍ୟରେ ଏମ୍ଓୟୁ ସ୍ୱାକ୍ଷରକୁ କେନ୍ଦ୍ର କ୍ୟାବିନେଟ୍ର ମଞ୍ଜୁରୀ
କେନ୍ଦ୍ର କ୍ୟାବିନେଟ୍ ଭାରତୀୟ ପ୍ରତିଭୂତି ଏବଂ ବିନିମୟ ବୋର୍ଡ  ଏବଂ ମଙ୍ଗୋଲିଆର ବିତୀୟ ନିୟାମକ ଆୟୋଗ  ମଧ୍ୟରେ ଏକ ଦ୍ୱିପାକ୍ଷିକ ରାଜିନାମା ରେ ସ୍ୱାକ୍ଷର କରିବା ନିମନ୍ତେ ମଞ୍ଜୁରୀ ପ୍ରଦାନ କରିଛି
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ୍ ଆଜି ଭାରତୀୟ ପ୍ରତିଭୂତି ଏବଂ ବିନିମୟ ବୋର୍ଡ  ଏବଂ ବିତୀୟ ନିୟାମକ ଆୟୋଗ , ମଙ୍ଗୋଲିଆ ମଧ୍ୟରେ ଏକ ଦ୍ୱିପାକ୍ଷିକ ରାଜିନାମା ରେ ସ୍ୱାକ୍ଷର କରିବା ନିମନ୍ତେ ମଞ୍ଜୁରୀ ପ୍ରଦାନ କରିଛି ।
ପ୍ରମୁଖ ପ୍ରଭାବ:
ସେବି ଭଳି ଏଫ୍ଆର୍ସି ଆନ୍ତର୍ଜାତିକ ପ୍ରତିଭୂତି ଆୟୋଗ ଗୁଡିକର ସଙ୍ଗଠନର ବହୁପକ୍ଷୀୟ ଏମ୍ଓୟୁ ର ସହ- ସ୍ୱାକ୍ଷର କର୍ତା ଅଟେ । ତେବେ, ଆଇଓଏସ୍ସିଓ ଏମ୍ଏମ୍ଓୟୁର ପରିସର ମଧ୍ୟରେ ବୈଷୟିକ ସହାୟତାର ବ୍ୟବସ୍ଥା ନାହିଁ । ପ୍ରସ୍ତାବିତ ଦ୍ୱିପାକ୍ଷିକ ରାଜିନାମା ସ୍ୱାକ୍ଷର, ପ୍ରତିଭୂତି ଆଇନ୍ର ପ୍ରଭାବଶାଳୀ ପ୍ରବର୍ତନ ନିମନ୍ତେ ସୂଚନା ବଂଟନ ଢାଂଚାକୁ ସୁଦୃଢ଼ କରିବା ନିମନ୍ତେ ଅବଦାନ ରଖିବା ବ୍ୟତୀତ ଏକ ବୈଷୟିକ ସହାୟତା କାର୍ଯ୍ୟକ୍ରମ ସ୍ଥାପିତ କରିବା ନିମନ୍ତେ ସହାୟତା କରିବ । ବୈଷୟିକ ସହାୟତା କାର୍ଯ୍ୟକ୍ରମରୁ କର୍ତୃପକ୍ଷ ମାନଙ୍କୁ ପୁଞ୍ଜି ବଜାର, କ୍ଷମତା ନିର୍ମାଣ କାର୍ଯ୍ୟକଳାପ ଏବଂ କର୍ମଚାରୀମାନଙ୍କ ନିମନ୍ତେ ତାଲିମ୍ କାର୍ଯ୍ୟକ୍ରମ ସହିତ ସମ୍ବନ୍ଧିତ ମାମଲା ଗୁଡିକରୁ ପରାମର୍ଶ ମାଧ୍ୟମରେ ଲାଭ ହେବ ।
ପୃଷ୍ଠଭୂମି:
ଭାରତୀୟ ପ୍ରତିଭୂତି ଏବଂ ବିନିମୟ ବୋର୍ଡ ର ସ୍ଥାପନା ଭାରତୀୟ ପ୍ରତିଭୂତି ଏବଂ ବିନିମୟ ବୋର୍ଡ ଅଧିନିୟମ, ୧୯୯୨ ଅନୁସାରେ ଭାରତରେ ପ୍ରତିଭୂତି ବଜାରକୁ ନିୟନ୍ତ୍ରିତ କରିବା ନିମନ୍ତେ ସ୍ଥାପନ କରା ଯାଇଥିଲା । ସେବିର ଉଦ୍ଦେଶ୍ୟ ନିବେଶକ ମାନଙ୍କର ସ୍ୱାର୍ଥକୁ ସୁରକ୍ଷା ପ୍ରଦାନ କରିବା ଏବଂ ଭାରତରେ ପ୍ରତିଭୂତି ବଜାର ଗୁଡିକର ବିକାଶକୁ ବ୍ୟାପକ କରିବା । ସେବି ଅଧିନିୟମ, ୨୦୦୨ର ଧାରା ୧୧ର ଉପଧାରା  ଖଣ୍ଡ  ସେବିକୁ ବୋର୍ଡ ଭଳି କାର୍ଯ୍ୟ କରୁଥିବା, ଭାରତ ଭିତରେ କିମ୍ବା ଭାରତ ବାହାରର ଅନ୍ୟ ପ୍ରାଧିକରଣ ଗୁଡିକରୁ ତଥ୍ୟ ମାଗିବା କିମ୍ବା ସୂଚନା ଦେବା ପାଇଁ ଅଧିକାର ଦେଇଥାଏ । ଅନ୍ୟ ନିୟମ ଗୁଡିକର ସୁବିଧା ଅନୁସାରେ, ପ୍ରତିଭୂତି ଆଇନ୍ ସମ୍ବନ୍ଧିତ ଉଲ୍ଲଙ୍ଘନକୁ ରୋକିବା କିମ୍ବା ଜାଣିବା ପାଇଁ ଚେଷ୍ଟା କରିବା । ଭାରତ ବାହାରେ କୌଣସି ପ୍ରାଧିକରଣକୁ କୌଣସି ପ୍ରକାରର ତଥ୍ୟ ପ୍ରସ୍ତୁତ କରିବା ନିମନ୍ତେ, ସେବି କେନ୍ଦ୍ର ସରକାରଙ୍କର ପୂର୍ବ ଅନୁମୋଦନ ଯୋଗୁଁ ଏଭଳି ପ୍ରାଧିକରଣ ସହିତ ଏକ ବ୍ୟବସ୍ଥା କିମ୍ବା ବୁଝାମଣା କରି ପାରିବ । ଏହି ପୃଷ୍ଠଭୂମିରେ ଏଫ୍ଆର୍ସି ସେବି ସହିତ ପାରସ୍ପରିକ ସହଯୋଗ ଏବଂ ବୈଷୟିକ ସହାୟତା ନିମନ୍ତେ ଦ୍ୱିପାକ୍ଷିକ ବୁଝାମଣା କରିବା ଉପରେ ସ୍ୱାକ୍ଷର କରିବା ନିମନ୍ତେ ଅନୁରୋଧ କରିଛି । ବର୍ତମାନ ସୁଦ୍ଧା, ସେବି ଅନ୍ୟ ଦେଶ ଗୁଡିକର ପୁଞ୍ଜି ବଜାରର ନିୟନ୍ତ୍ରକମାନଙ୍କ ସହିତ ୨୭ଟି ଦ୍ୱିପାକ୍ଷିକ ବୁଝାମଣା କରିବା ନିମନ୍ତେ ସ୍ୱାକ୍ଷର କରି ସାରିଛି ।
୨୦୦୬ରେ ସ୍ଥାପିତ, ବିତୀୟ ନିୟାମକ ଆୟୋଗ  ଏକ ସଂସଦୀୟ ପ୍ରାଧିକରଣ ଅଟେ, ଯାହା ଅଣ- ବ୍ୟାଙ୍କିଙ୍ଗ କ୍ଷେତ୍ରର ଯାଂଚ ଏବଂ ନିୟମିତକରଣ ନିମନ୍ତେ ବାଧ୍ୟ ଅଟେ । ବୀମା ଏବଂ ପ୍ରତିଭୂତି ବଜାର ଏବଂ ମାଇକ୍ରୋ ଫାଇନାନ୍ସ ଉଦ୍ୟୋଗର ପ୍ରତିଭାଗୀମାନେ ଏଥି ମଧ୍ୟରେ ଅନ୍ତର୍ଭୁକ୍ତ । ଏଫ୍ଆର୍ସି ସ୍ଥିର ଏବଂ ସୁଦୃଢ଼ ବିତୀୟ ବଜାର ପ୍ରଦାନ କରିବା ନିମନ୍ତେ ଦାୟୀ ଅଟେ । ଆୟୋଗ ଅଣ - ବ୍ୟାଙ୍କିଙ୍ଗ ବିତୀୟ ସଂସ୍ଥା ସମୂହ, ବୀମା କମ୍ପାନୀ ଏବଂ ପ୍ରତିଭୂତି ଫାର୍ମ ଏବଂ ଜମା ଏବଂ ଋଣ ପ୍ରଦାନକାରୀ ସମିତି ଗୁଡିକ ଉପରେ କ୍ଷମତାର ପ୍ରୟୋଗ କରିଥାଏ । ଏହା ସହିତ, ଏହା ବ୍ୟକ୍ତିଗତ ବିତୀୟ ବଜାର ଗ୍ରାହକ  ମାନଙ୍କର ଅଧିକାର ଗୁଡିକୁ ସୁନିଶ୍ଚିତ କରାଇ ଥାଏ ଏବଂ ଏସବୁକୁ ବିତୀୟ ଠକେଇରୁ ସୁରକ୍ଷିତ ରଖିଥାଏ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦେଶର କିଛି ସ୍ଥାନରେ ଅତ୍ୟଧିକ ବର୍ଷା ଯୋଗୁଁ ସୃଷ୍ଟ ସ୍ଥିତି ସମୀକ୍ଷା କଲେ ପ୍ରଧାନମନ୍ତ୍ରୀ
ବରିଷ୍ଠ ମନ୍ତ୍ରୀ ଓ ଅଧିକାରୀମାନଙ୍କ ସହ ଆଲୋଚନା କଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଦେଶର କିଛି ସ୍ଥାନରେ ଅତ୍ୟଧିକ ବର୍ଷା ଯୋଗୁଁ ସୃଷ୍ଟ ସ୍ଥିତି ସମୀକ୍ଷା କରିବା ସହ ବରିଷ୍ଠ ମନ୍ତ୍ରୀ ଓ ଅଧିକାରୀମାନଙ୍କ ସହ ଆଲୋଚନା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶର କିଛି ସ୍ଥାନରେ ଅତ୍ୟଧିକ ବର୍ଷା ଯୋଗୁଁ ସୃଷ୍ଟ ସ୍ଥିତି ସମୀକ୍ଷା କରିବା ସହ ବରିଷ୍ଠ ମନ୍ତ୍ରୀ ଓ ଅଧିକାରୀମାନଙ୍କ ସହ ଆଲୋଚନା କରିଛନ୍ତି । ସ୍ଥାନୀୟ ପ୍ରଶାସନ, ଏନଡିଆରଏଫ ଓ ଏସଡିଆରଏଫ ଦଳଗୁଡିକ ପ୍ରଭାବିତ ଲୋକଙ୍କୁ ସହାୟତା ସୁନିଶ୍ଚିତ କରୁଛନ୍ତି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପିଏମ୍ ମିତ୍ର ବୃହତ୍ ବୟନ ପାର୍କ ମେକ୍ ଇନ୍ ଇଣ୍ଡିଆ ଏବଂ ମେକ୍ ଫର୍ ଦି ୱାର୍ଲ୍ଡର ଏକ ଉତ୍ତମ ଉଦାହରଣ ହେବ : ପ୍ରଧାନମନ୍ତ୍ରୀ
ତାମିଲନାଡୁ, ତେଲଙ୍ଗାନା, କର୍ଣ୍ଣାଟକ, ମହାରାଷ୍ଟ୍ର, ଗୁଜରାଟ, ମଧ୍ୟପ୍ରଦେଶ ଏବଂ ଉତ୍ତର ପ୍ରଦେଶରେ ପିଏମ୍ ମିତ୍ର ବୃହତ ବୟନ ପାର୍କ ସ୍ଥାପନ କରାଯିବ, ଯାହା ୫-ଏଫ୍  ଦୃଷ୍ଟିକୋଣ ଅନୁସାରେ ବୟନ କ୍ଷେତ୍ରକୁ ବିସ୍ତାରିତ କରିବ ବୋଲି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସୂଚନା ଦେଇଛନ୍ତି । ସେ ଏହା ମଧ୍ୟ କହିଛନ୍ତି ଯେ , ପିଏମ୍ ମିତ୍ର ବୃହତ ବୟନ ପାର୍କ ବୟନ ଶିଳ୍ପ କ୍ଷେତ୍ର ପାଇଁ ଅତ୍ୟାଧୁନିକ ଭିତ୍ତିଭୂମି ଯୋଗାଇ ଦେବ, ଯାହା କୋଟି କୋଟି ଟଙ୍କାର ନିବେଶକୁ ଆକର୍ଷିତ କରିବ ଏବଂ ଲକ୍ଷ ଲକ୍ଷ ନିଯୁକ୍ତି ସୁଯୋଗ ସୃଷ୍ଟି କରିବ ।
ପ୍ରଧାନମନ୍ତ୍ରୀ ଟ୍ୱିଟ୍ କରିଛନ୍ତି;
“ପିଏମ୍ ମିତ୍ର ବୃହତ୍ ବୟନ ପାର୍କ ୫ଏଫ୍  ଦୃଷ୍ଟିକୋଣ ଅନୁଯାୟୀ ବୟନ ଶିଳ୍ପ କ୍ଷେତ୍ରକୁ ବୃଦ୍ଧି କରିବ । ତାମିଲନାଡୁ, ତେଲଙ୍ଗାନା, କର୍ଣ୍ଣାଟକ, ମହାରାଷ୍ଟ୍ର, ଗୁଜରାଟ, ମଧ୍ୟପ୍ରଦେଶ ଏବଂ ଉତ୍ତର ପ୍ରଦେଶରେ ବୃହତ ବୟନ ପାର୍କ ପ୍ରତିଷ୍ଠା କରାଯିବା ଖୁସିର ବିଷୟ ।”
“ପିଏମ୍ ମିତ୍ର ବୃହତ୍ ବୟନ ପାର୍କ ବୟନ କ୍ଷେତ୍ର ପାଇଁ ଅତ୍ୟାଧୁନିକ ଭିତ୍ତିଭୂମି ଯୋଗାଇ ଦେବ, କୋଟି କୋଟି ଟଙ୍କାର ନିବେଶକୁ ଆକର୍ଷିତ କରିବ ଏବଂ ଲକ୍ଷ ଲକ୍ଷ ନିଯୁକ୍ତି ସୃଷ୍ଟି କରିବ । ‘ମେକ୍ ଇନ୍ ଇଣ୍ଡିଆ' ଏବଂ 'ମେକ୍ ଫର୍ ଦି ୱାର୍ଲ୍ଡ ର ଏହା ଏକ ଉତ୍ତମ ଉଦାହରଣ ହେବ ।’’